એસ્પાન્યોલ શરૂઆથીજ બાર્સેલોનાની કટ્ટર હરીફ રહી છે. બાર્સેલોનાએ શરૂઆતથીજ કેટેલોનિયાની સ્વતંત્રતાને સમર્થન આપ્યું છે, તો એસ્પાન્યોલ કેટેલોનિયા સ્પેઇનનોજ ભાગ રહે એ વાતના સમર્થનમાં છે. બાર્સેલોના એ કેટેલોનિયાના રાજકારણમાં ખુલ્લેઆમ ભાગ લે છે તો એસ્પાન્યોલ સામાન્ય રીતે રાજકારણથી દુર રહે છે. એટલે જયારે એસ્પાન્યોલ અને બાર્સેલોના એકબીજા સામે રમે છે ત્યારે બંને ટીમના ખેલાડીઓ એકબીજા સામે વધારે એગ્રેસીવલી રમે છે અને બંને કલબનાં ફેન્સ એકબીજાને અને હરીફ ટીમના પ્લેયર્સ ને હેરાન કરવામાં અને ખરી ખોટી સંભળાવવામાં કઈ બાકી નથી રાખતા.